section_heading: Antologije, zbornici i knjige u kojima su joj objavljene pjesme
paragraph_text: Poezija Ivne Talaje svojom lapidarnošću, visokim stupnjem metaforike i simbolizacijom iskustva uvlači čitatelja u najdublji doživljaj kršćanske duhovnosti, što samo sugerira da je autorica jasno shvatila često ponavljanu Isusovu poruku: oni koji imaju oči, neka vide, oni koji imaju uši, neka čuju. I očito je da je autorica to razumjela kao poziv za dublje razumijevanje Duha Božjega i njegova djelovanja u svijetu, pa i nije začudno da su i prva i druga njezina knjiga poezije u znaku uspinjanja prema Svjetlosti, pa njezinu poeziju asocijativno odmah smještamo u kontekst mističkih kršćanskih pjesnika...